พอดีฝั่งยาคุมมา2ปีค่ะช่วงก่อนหน้านี้ปกติปจด.ไม่มีเลยหรือบางทีมาก็มีแบบกะปริดกะปรอยมาแค่1-2วันแล้วมีเดือนนี้ค่ะตั้งแต่วันที่1มีปจด.มา3-4วันพอหายได้2-3ก็มีมาอีกแล้วมาเยอะค่ะบ้างทีหายไป1วันก็มีมาอีกจนถึงวันนี้ แบบนี้ผิดปกติไหมค่ะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจมีประจำเดือนมาบ่อย หรือมีเลือดออกติดต่อกันนานได้ หรือในบางรายประจำเดือนอาจขาดหายไปก็ได้ดังนั้น การที่ในช่วงแรก ประจำเดือนไม่มาเลย หรือมาแบบกะปริดกะปรอย และต่อมามีเลือดออกมาบ่อยๆ และมามีปริมาณเยอะดังกล่าว ก็น่าจะเกิดจากผลข้างเคียงของยาฝังคุมกำเนิดได้เช่นกัน แนะนำควรสังเกตเลือดที่ออกไปก่อน หากเลือดที่ออกมีปริมาณมีแนวโน้มปริมาณลดลง หรือมาห่างขึ้น ไม่มีปวดท้องน้อย ก็ไม่จำเป็นต้องทำอะไร แต่หากเลือดยังคงออกบ่อยๆ ไม่มีแนวโน้มที่จะมาห่างขึ้น หรือยังคงมีปริมาณ หรือมีปวดท้องน้อยมาก แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นๆ หรือไม่ มีการติดเชื้อในโพรงมดลูก หรือเป็นภาวะแทรกซ้อนจากการตั้งครรภ์ (แต่โอกาสที่จะตั้งครรภ์นั้นถือว่าน้อยอย่างยิ่ง) เป็นต้น หากไม่มีความผิดปกติใดๆ การรักษาให้เลือดหยุดไหล เช่น การให้ยาฮอร์โมนเอสโตรเจนเสริม หรือให้คุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออกค่ะ